การสูญพันธุ์
โลกของเราไม่เคยหยุดนิ่ง ทุกๆ วัน ที่เราตื่นขึ้นมา เคยสงสัยไหม ว่าเราเป็นใคร แล้วคนที่เรารู้จัก ครอบครัวเรา เพื่อนเรา ที่เราคิดว่ารู้จักดีแล้ว ถ้าวันหนึ่ง เขาเหล่านั้นไม่มีอยู่จริง.. แล้วความจริงคืออะไร?
29 ก.ค. 2561

[Blockdit Exclusive]
การสูญพันธุ์ / ซีรีส์บทความ civilization โดย ลงทุนแมน
โลกของเราไม่เคยหยุดนิ่ง
ทุกๆวัน
ที่เราตื่นขึ้นมา
เคยสงสัยไหม ว่าเราเป็นใคร
แล้วคนที่เรารู้จัก
ครอบครัวเรา
เพื่อนเรา
ที่เราคิดว่ารู้จักดีแล้ว
ถ้าวันหนึ่ง
เขาเหล่านั้นไม่มีอยู่จริง..
แล้วความจริงคืออะไร?
ความจริง คือ ความไม่มีอยู่จริง
ความจริง คือ การเปลี่ยนแปลง
พลังงาน สสาร ระยะทาง เวลา
ทั้ง 4 อย่างนี้สัมพันธ์กัน
จุดกำเนิดของเวลา คือ การเริ่มต้นมีสสารในจักรวาล
พลังงานทำให้สสารเคลื่อนย้ายได้ในระยะทางไกล
ยิ่งมีพลังงานมาก ยิ่งเร็วในเวลาเท่ากัน
ในโลกนี้ มนุษย์เป็นสิ่งมีชีวิตชนิดเดียว
ที่รู้จักนำพลังงานมาใช้
แต่ในประวัติศาสตร์มนุษย์ 200,000 ปี
การใช้พลังงาน 199,900 ปีแรก
ยังน้อยกว่า การใช้พลังงานใน 100 ปีสุดท้าย
แต่น่าแปลกใจ
ยังมีมนุษย์ไม่กี่คนที่รู้
พลังงานเหล่านี้จะมีให้ใช้ได้
อีกไม่เกิน 100 ปีต่อจากนี้
แปลว่า
ปีที่ 200,100 มนุษย์จะไม่มีพลังงานแบบเดิมให้ใช้
มนุษย์มักสายตาสั้น
มองเห็นสิ่งที่อยู่ไกลไม่ชัด
จึงสนใจแต่สิ่งใกล้ตัว
และในที่สุด ก็คงต้องเป็นไปตามความจริง
มนุษย์บนโลกนี้มีอยู่ 7,500 ล้านคน
10,000 ปีก่อนหน้านี้ มนุษย์บนโลกนี้เกือบสูญพันธุ์ เพราะความหนาวเหน็บของยุคน้ำแข็ง
ถ้าให้นับจำนวนมนุษย์ที่มีในตอนนั้น จะมีแค่หมื่นคน
มนุษย์โชคดีที่รอดมาได้
ไม่เหมือน ช้างแมมมอธ กลับเป็นผู้โชคร้าย ที่ได้สูญพันธุ์ไป
แล้วสัตว์ที่รู้จักในตอนนี้มีกี่ตัวบนโลกนี้
หมาป่า 20,000 ตัว
สิงโต 40,000 ตัว
ควายป่า 90,000 ตัว
มันไม่ได้มากอย่างที่เราคิด
หรือว่า จำนวนนี้ปกติดีแล้ว
แต่มนุษย์เองที่มีมากเกินไป?
เพราะอะไร
วิวัฒนาการของมนุษย์ถึงแตกต่างจากสัตว์อื่น
รู้จักการใช้เทคโนโลยี
เอาตัวรอดได้
ทำให้ขยายพันธุ์ได้รวดเร็ว
อาวุธ ดาบ ปืน ระเบิด
สิ่งเหล่านี้ทำให้สิงโตที่ดุร้ายกลายเป็นแมว
ฟาร์ม เกษตร ยา ผ่าตัด
สิ่งเหล่านี้ทำให้มนุษย์อยู่ได้นานขึ้น
เราแค่เป็นสัตว์ที่โชคดีในบรรดาสัตว์ทั้งหมดบนโลกนี้?
เราบังเอิญโชคดีมาอยู่ที่ดาวโลกแห่งนี้?
เราเป็นสิ่งเดียว ที่รู้จักการใช้พลังงานบนโลกนี้?
คำถามนี้
ถ้าให้ถามตอนนี้ กับถามในอีก 100 ปีข้างหน้า
คำตอบที่ได้อาจไม่เหมือนเดิม
เมื่อเทคโนโลยีถึงขีดสุด
เทคโนโลยีกลับมีวิวัฒนาการได้ด้วยตนเอง
และสิ่งนั้น
อยู่ได้นานกว่ามนุษย์
เพราะสิ่งนั้นไม่มีตัวตน
จากโลกจริงจึงเริ่มเข้าสู่โลกเสมือน
มนุษย์จะหายจากการมีตัวตน
สิ่งสังเคราะห์เริ่มเป็นสสารของโลกจริง
สสาร ต้องการ พลังงาน
โลก 1 ดวง มีพลังงานไม่เพียงพอสำหรับ สสาร
เราต้องเดินทางระยะทางไกล
ในเวลาที่ขนาน
เพื่อค้นหาดาวดวงอื่น
ที่มีพลังงาน
จักรวาลนี้มีดาวอยู่กี่ดวง
ที่คนบนดาวใช้พลังงานได้
ถ้าโชคไม่ดี
มนุษย์ต้องกลายร่างจากผู้ใช้พลังงาน
เป็นแหล่งพลังงาน
นำไปสู่การหายไปของมนุษย์
การสูญพันธุ์
..
ความจริง คือ การเปลี่ยนแปลง
ความจริง คือ ความว่างเปล่า
ย้อนกลับไปที่จุดกำเนิดของเวลา
ณ จุดนั้น
จุดเริ่มต้นยังไม่มีมนุษย์
จุดสุดท้ายก็คงไม่แปลกอะไร
ที่จะไม่มีมนุษย์เหมือนตอนเริ่มต้น..